Diari Oficial de la Generalitat Valenciana


Sumari del DOGV 3316, del 26-08-1998 (1998/7070)

Informació pública de l'alternativa tècnica de programació de la unitat d'execució número 11, Montesol, de sòl urbanitzable i d'execució de la unitat d'actuació integrada única prevista per al seu desenvolupament.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3316

Data del DOGV
:   26-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7070


Organisme emissor
:   Mancoy, SL

Tipus de document
:   Anunci

Informació pública de l'alternativa tècnica de programació de la unitat d'execució número 11, Montesol, de sòl urbanitzable i d'execució de la unitat d'actuació integrada única prevista per al seu desenvolupament. [1998/Q7070]
  
Per Mancoy, SL, en data 27 de juliol de 1998 (registre d'entrada número 5450), s'ha presentat davant de l'Ajuntament d'Aspe l'alternativa tècnica de programació de la unitat d'execució número 11, Montesol, de sòl urbanitzable, i d'execució de la unitat d'actuació integrada única prevista per al seu desenvolupament.
  
La previsió d'aquesta es conté en el Pla General Municipal d'Ordenació d'Aspe, que es va aprovar definitivament mitjançant la Resolució de 24 de maig de 1995, de la Comissió Territorial d'Urbanisme d'Alacant (BOP del 28 de juny).
  
L'alternativa tècnica la integren els documents següents:
  
- Programa per al Desenvolupament de l'Actuació Integrada (documents A i B), que inclou l'Avantprojecte d'Urbanització.
  
- Projecte de Reparcel·lació Forçosa.
  
La documentació es tramita per la via del procediment simplificat establit en l'article 48 de la Llei 6/1994, de 15 de novembre, Reguladora de l'Activitat Urbanística (LRAU). L'alternativa tècnica es troba depositada a la notaria del senyor Delfín Martínez Pérez, situada al carrer del Doctor Flèming, 4, baix, d'Aspe.
  
Aquest anunci es podrà publicar en un diari d'informació general de la Comunitat Valenciana i en el Diari Oficial de la Generalitat Valenciana. Dins del termini de 20 dies comptadors des de la publicació del darrer anunci, qualsevol persona podrà comparéixer a la notaria esmentada per obtenir una còpia de l'acta protocol·litzada o per a sol·licitar-ne l'exhibició. També es podran consultar a l'Ajuntament les actuacions derivades de la documentació depositada allí.
  
Durant el mateix termini de 20 dies es podrà presentar davant l'Ajuntament -al Registre General o per qualsevol dels mitjans de l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú (LRJPAC)- per a la seua incorporació a les actuacions, al·legacions, suggeriments i alternatives tècniques en competència de l'exposada al públic. També s'hi podran presentar proposicions juridicoeconòmiques per a executar qualsevol de les alternatives en els terminis, sota el règim i amb les condicions a què fan referència els articles 46 i 48 de la LRAU.
  
La mercantil Mancoy, SL, en qualitat d'aspirant a urbanitzador de la unitat d'execució, ofereix en competència pública la contracta de l'obra d'urbanització, en la modalitat d'arrendament d'obra, per a la qual cosa les empreses contractistes interessades podran presentar proposicions econòmiques per a la seua execució de la manera següent:
  
Forma escrita. Les ofertes es presentaran per escrit, firmat per l'empresari o el seu representant legal si es tracta de persona física, o per l'apoderat de l'empresa si es tracta de persona jurídica; i cal expressar el següent:
  
- Declaració de sotmetiment al Projecte d'Urbanització, l'avantprojecte del qual integra l'alternativa exposada i a les modificacions d'aquest que, si escau, aprove l'administració urbanística actuant fins a un 25% en més o en menys del pressupost d'execució.
  
- Declaració de conformitat amb el plec contractual incorporat a l'avantprojecte.
  
- Especificació de la quantitat per la qual s'ofereix executar l'obra, definida completament en l'Avantprojecte d'Urbanització. Les ofertes econòmiques es presentaran de forma desagregada per partides, per capítols i la total, amb la indicació que aquesta no inclou l'impost sobre el valor afegit, per a la qual determinació caldrà ajustar-se al tipus vigent al temps de la meritació. La quantitat per la qual s'ofereix executar l'obra podrà patir variacions a l'alça o a la baixa en funció de l'avaluació econòmica de les modificacions a què fa referència la lletra a) anterior.
  
Forma, lloc i termini de presentació de proposicions. Les proposicions podran presentar-se en mà a Aspe: a la notaria del senyor Delfín Martínez Pérez o, també en mà, a Elx: a les oficines de Mancoy, SL, avinguda de la Llibertat, 132, baix, en horari d'oficines i fins a la data de finalització del termini (o la de la seua pròrroga, si s'escau) de presentació d'alternatives tècniques en competència a què fa referència l'article 46.4 de la LRAU. Als presentadors que ho sol·liciten se'ls estendrà un rebut.
  
Documentació complementària. Els proponents podran adjuntar a les seues ofertes la documentació acreditativa de la solvència tècnica i econòmica de la seua empresa que tinguen per convenient, documentació que, juntament al major avantatge en l'oferta econòmica, servira Mancoy, SL, si resultara adjudicatària del programa, de criteri per a la contractació.
  
En tot cas adjuntaran:
  
- Relació detallada i quantificada del volum d'obra d'urbanització executada en els tres darrers anys, esmentant els projectes en qüestió, qui ho encarrega, la seua ubicació, les obres en què consisteix cada un i la data de la seua finalització.
  
- Menció i quantificació (pressupost d'execució) de les obres d'urbanització que, a la data de presentació de l'oferta tinguen en execució, i
  
- Menció i quantificació de l'obra d'urbanització contractada l'execució de la qual haja de començar dins del període d'un any comptador des de la data de presentació de l'oferta.